section_heading: Povijest
paragraph_text: Dana 5. kolovoza 1915. nad Pulom je srušen talijanski ratni zračni brod Citta' di Iesi sa šesteročlanom posadom na čelu s Istraninom Brunom Brivonesiom. Zračni je brod pao nedaleko od svjetionika Porer, a sačuvana je i fotografija s nadrealnm scenom srušenog, još polunapuhanog cepelina u uvali Saccorgiana. Nakon zarobljavanja dio je posade prebačen u pulski zatvor, a dio na Kaštel koji je tada također služio kao zatvor.